Adtoyen ti gundawayyo nga agbalin a premiado a mannurat ken maaddaan iti sertipiko a naguguapo nga amang ngem dagiti sertipiko dagiti pasalip a dakkel ti premiona. Makisalip iti 3rd Premio Asseng, Salip iti Panagsurat iti Joke!
Dagiti Pagalagadan:
1. Ikari ti esponsor, ni Ariel S. Tabag, nga idatagna dagiti mangabak iti Bannawag tapno barbareng no maipablaak iti seksion nga “Agkatawa ti Mayat.”
2. Maysa laeng a set ti idatag ti kada autor wenno makisalip. Buklen ti lima a jokes ti maysa a set.
3. Masapul nga orihinal dagiti jokes, siempre. No maideklara a nangabaken sa kalpasanna ket matakuatan a saan gayam nga orihinal dagiti jokes wenno nakopia laeng iti Agasem That?, makantiawan ken mai-unfriend iti FB.
4. Deadline ti panangidatag: Abril 10, 2014. Ye-mail laeng iti asseng.tabag@gmail.com iti subject a “3rd Premio Asseng.”
5. Awarding: Abril 18, alas onse iti rabii iti nagbaetan ti Cabicungan Inn Resort ken El Dia Resort idiay Claveria, Cagayan-- tapno awan ti adu nga audience.
6. Dagiti premio: 1st Prize: Php500.00 ken tallo a libro nga Ilokano; 2nd Prize: Php 200 ken dua a libro nga Ilokano; 3rd Prize: Php150.00 ken maysa a libro nga Ilokano.
7. Kangrunaanna, laglagipen a saan a joke daytoy a pasalip.
Naguapo a Palagip:
Addadan premiado a mannurat nga immun-una a nangabak iti Premio Asseng. Wenno iti ababa a pannao, nagpraktisanda ti Premio Asseng. Madamdama, mangabakdan iti Palanca. Ditay la ammo ti gasat.
ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn